Ska Keller

Franciska Marija „Ska“ Keller (; g. 1981 m. lapkričio 22 d., Gubene, Vokietijoje) – Vokietijos politikė, europarlamentarė.

 Biografija 
Studijavo islamą, turkologiją, judaizmą Berlyno laisvajame universitete. Vėliau studijavo Stambule Sabancı universitete. Ištekėjusi už Suomijos aktyvisto Markuso Drakio. Gyvena Briuselyje. Gimtoji kalba vokiečių, tačiau ji gerai moka anglų, prancūzų ir ispanų kalbas, taip pat kalba turkų ir arabų kalbomis.

 Politinė karjera 
2001–2004 m. Vokietijos žaliųjų jaunimo organizacijos valdybos narė.
2005–2007 m. Europos jaunųjų žaliųjų federacijos spaudos sekretorė.
2002 m. įstojo į politinę partiją „Sąjunga 90“/Žaliejihttp://www.europarl.europa.eu/meps/en/96734/FRANZISKA_KELLER_home.html. 2005 m. tapo partijos valdybos nare Brandenburgo žemėje. 2005–2009 m. vadovavo partijos organizacijai Spree-Neiße rajone. Aktyviai dalyvavo rengiant referendumą prieš naujų anglies karjerų eksploatavimą. 2009 m. nuo žaliųjų partijos sąrašo (7 vieta) išrinkta į Europos Parlamentą. Europos Parlamente dalyvauja tarptautinės prekybos, teisingumo ir vidaus reikalų komisijų darbe. Taip pat parlamentinėse delegacijose ES ir Meksika, ES ir Turkijahttp://www.europarl.europa.eu/meps/en/96734/FRANZISKA_KELLER_home.html. 2014 m. vadovavo Europos žaliųjų partijos rinkimuose kartu su prancūzu Žose Bovehttp://www.euractiv.com/eu-elections-2014/greens-campaign-duo-keller-bove-news-533100

 Politinė pozicija  
Keller yra žinoma dėl savo įsipareigojimo kovoti su korupcija Europos Sąjungoje. 2018 metų vasarį ji dalyvavo protestuose prieš korupciją Bulgarijoje Sofijoje
.

 Šaltiniai 

Kategorija:Vokietijos politikai
Kategorija:Europos Parlamento nariai (Vokietija)